Polvijärvi

pienoiskuva|Ortodoksinen Pyhän Johannes Kastajan kirkko
Polvijärvi on Suomen kunta, joka sijaitsee Pohjois-Karjalan maakunnassa. Kunnassa asuu  ihmistä, ja sen pinta-ala on  km2, josta  km2 on vesistöjä. Väestötiheys on  asukasta/km2. Kunta on perustettu vuonna 1876, ja sen kuntakeskus sijaitsee noin 40 kilometriä Joensuusta luoteeseen Höytiäisen länsipuolella.

 Maantiede 
Polvijärvi sijaitsee Pohjois-Karjalassa. Kirkonkylästä on matkaa Joensuuhun 42 km, Joensuun lentoasemalle 34 km. Kunnan naapurikuntia ovat Juuka, Kaavi, Kontiolahti, Liperi ja Outokumpu.

Polvijärven Natura-kohteita ovat Viklinrimpi, Sisuslahti Höytiäisen Teerisaaressa, Saariniemi-Tervalahti ja Hanhisuo.

Kylät
Polvijärvi on maaseutumainen kunta, joka muodostuu kuntakeskuksen (Kirkonkylä) lisäksi kylistä, joista suurimmat ovat Sotkuma ja Kinahmo. Muita kyliä ovat Horsmanaho, Hukkala, Kuorevaara, Martonvaara, Ruvaslahti ja Sola. Huhmarin lomakeskus voidaan katsoa myös yhdeksi kyläksi.

Kunnan maarekisterikylät ovat Kinahmo, Martonvaara, Saarivaara ja Sotkuma.

Taajamat
Vuoden 2017 lopussa Polvijärvellä oli 4 414 asukasta, joista 1 336 asui taajamassa, 3 003 haja-asutusalueilla ja 75:n asuinpaikat eivät olleet tiedossa. Polvijärven taajama-aste on 30,8 %. Kunnassa on vain yksi taajama, Polvijärven kirkonkylä.

 Historia 
Polvijärvi kuului aikoinaan Liperin seurakuntaan. Hankalien kulkuyhteyksien takia se halusi oman kirkon ja papin, ja saikin hautausmaan ja suunnitelmat rukoushuoneeksi vuonna 1805. Rukoushuone valmistui vuonna 1847 ja pappi kävi siellä Liperistä kuusi kertaa vuodessa.

Polvijärven kunnan synty liittyy kiinteästi Höytiäisen järvenlaskuun. Vuonna 1859 Höytiäinen purkautui hallitsemattomasti järvenlaskun yhteydessä. Veden alta paljastui tuhansia hehtaareja hyvää viljelysmaata. Näille maille Höytiäisen ja Viinijärven väliin perustettiin vajaa parikymmentä vuotta myöhemmin Polvijärven kunta.

Ensimmäinen kansakoulu aloitti toimintansa vuonna 1875 Kuorevaarassa.

 Hallinto 
Polvijärven kunnanjohtaja on Heikki Hallikainen.
Kunnanvaltuustossa on 17 paikkaa, joista yhdeksän on keskustan hallussa kaudella 2025–2029.

Talous 
Vuonna 2024 eniten yhteisöveroa maksaneet yritykset olivat Polvijärven osuuspankki, Metsä Kallinen Oy ja ACA systems Oy.

Polvijärvellä toimivat Mondo Minerals:in talkkikaivokset Pehmytkivessä ja Karnukassa.Kylylahden kaivoksessa pian maan alle, Yle.fi uutiset 3.12.2010 Kirkonkylän lähellä sijainnut Kylynlahden kaivos lakkautettiin vuonna 2020 ja kaivosalue on maisemoitu.

Polvijärvellä louhitaan leopardikiveä eli serpentiinitäpläistä vuolukiveä Sara-Ahon louhokselta. Vuoleri Oy valmisti tästä kivestä vuolukiviuuneja, kunnes yritys hakeutui konkurssiin vuoden 2013 alussa. Sen seuraaja Lappi-Uuni kaatui 2015.

Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.

Seurakunnat
Kunnassa toimii Suomen evankelis-luterilaisen kirkon Outokummun ja Polvijärven seurakunta, ja siellä sijaitsee Polvijärven kirkko.

Polvijärven alueella toimii myös Suomen ortodoksisen kirkon Taipaleen ortodoksinen seurakunta, jolla on Polvijärven kirkonkylässä Polvijärven ortodoksinen kirkko ja Sotkuman kylässä Pyhän profeetta Elian tsasouna.

Julkisia palveluja
Polvijärvellä on kaksi peruskoulun alakoulua Kirkonkylän koulu ja Sotkuman koulu. Kirkonkylällä opetusta antavat myös Polvijärven yläkoulu ja Polvijärven lukio.

Hukkalan ja Horsmanahon koulut lakkautettiin vuonna 2011,Hukkalan ja Horsmanahon koulut lakkautetaan, Yle.fi uutiset 22.12.2010 Kinahmon, Kuorevaaran ja Ruvaslahden koulut vuonna 2015.

Polvijärven sosiaali- ja terveysasemalla saa perusterveydenhoitoa arkisin. Iltaisin, öisin ja viikonloppuisin on Siun soten yhteispäivystys Joensuussa Pohjois-Karjalan keskussairaalassa.

Kuntaliitoshankkeet
Kunnalla ei ole suunnitelmia liittyä naapurikuntiin. Syksyllä 2007 kunnanvaltuusto päätti osallistua Joensuun seudun kuntaliitosselvitykseen, mutta seuraavassa kokouksessa äänesti itsenäisyyden puolesta.

 Nähtävyyksiä 
Huhmarisvaaran huipulla on vanha kahden tykin asema.

Ruokakulttuuri
Polvijärven pitäjäruoiksi nimettiin 1980-luvulla mykyrokka, paistettu kala ja karpalokiisseli.

Urheilu
Polvijärvellä toimivia urheiluseuroja ovat Polvijärven Urheilijat (PoU), Polvijärven Vauhti (PolVa) ja Polvijärven Palloseura -78 (PoPS-78). Polvijärven Urheilijoiden lajeina ovat yleisurheilu, hiihto ja jääkiekko. Polvijärven Vauhti on keskittynyt yleisurheilun ja hiihdon lisäksi sulkapalloon. Polvijärven Palloseura -78:n lajivalikoimaan kuuluvat futsal, jalkapallo ja salibandy.

Polvijärven kirkonkylällä on vuonna 1997 valmistunut jäähalli, valaistu latu, vuonna 2024 valmistunut urheilukenttä ja vapaa-aikatalo Vapari.

Tunnettuja entisiä ja nykyisiä polvijärveläisiä
 Aleksander Casso (Johannes Hyvärinen), taikuri
 Tarja Cronberg, europarlamentaarikko, entinen työministeri, Vihreän liiton entinen puheenjohtaja
 Hannu Forsberg, oopperalaulaja
 Pasi Hirvonen, kirjailija
 Sami Hopponen, Kultainen Harmonikka -voittaja 2007
 Eero Kinnunen, vuorineuvos
 Martti Kuikka, teologi ja kasvatustieteen professori
 Yari Knuutinen, säveltäjä
 Esko Kähkönen, pappi, opettaja ja kasvatustieteen professori
 Seppo Lappalainen, kirjailija
 Urpo Leppänen, entinen ministeri
 Eeva Martikainen, teologian professori
 Jarkko Martikainen, muusikko 
 Unto Martikainen, kirjailija, historioitsija
 Reetta Meriläinen, Helsingin Sanomien entinen päätoimittaja
 Anu Mustonen, mediatutkija
 Ritva Ollaranta, musiikkipedagogi
 Samuli Pajarinen, kauppaneuvos
 Veijo Piipponen, pastori
 Eero Reijonen, kansanedustaja
 Heikki Soininen, kansanedustaja (Maalaisliitto), kunnallisneuvos
 Osmo Tuppurainen, yritysjohtaja, kauppaneuvos
 Auvo Vihro, näyttelijä
 Aila Virtanen, kauppatieteilijä ja professori
 Santeri Örn, pikajuoksija
Kesäasukkaita
 Pekka Vilpas, linnanvoutiKarjalainen 1.10.2008

 Lähteet 

 Aiheesta muualla 

 Polvijärven kunnan kotisivut
 Tilastokeskus – Polvijärven avainluvut

*
Luokka:Seulonnan keskeiset artikkelit